ΕΝΔΕΙΚΤΙΚΕΣ ΑΠΑΝΤΗΣΕΙΣ
Οι μαθητές/-τριες αναμένεται να απαντήσουν στα ερωτήματα βασιζόμενοι/-ες σε πληροφορίες του παραθέματος ως εξής:
3.α.
· «Την Επανάσταση δε θα τη διακρίνουμε ούτε στα ρούχα των κατοίκων, ούτε στις κατοικίες τους, όπου τα οικιακά σκεύη είναι τα ίδια με άλλοτε, ούτε στις χειρονομίες της καθημερινής ζωής.»
· «Ελευθερία της γης σημαίνει αύξηση της καθημερινής μερίδας τροφής στο τραπέζι του αγρότη.»
3.β.
· «[…]μερικά πρόσωπα έχουν εξαφανιστεί από την καθημερινή ζωή του χωριού[…]»
· «[…]και η απουσία τους σημαίνει ελευθερία. Ελευθερία της γης, πάνω από όλα, γιατί αυτοί που έχουν εξαφανιστεί είναι οι αξιωματούχοι του φεουδάρχη  και ο εισπράκτορας της δεκάτης.»
· «Ελευθερία της γης σημαίνει αύξηση της καθημερινής μερίδας τροφής στο τραπέζι του αγρότη.»
· «[…]η αντικατάσταση του βασιλικού φόρου με το φόρο εγγείου ιδιοκτησίας ελάφρυνε τις αφαιμάξεις σε σιτηρά που γινόταν σε βάρος της κοινότητας.»
Σύνδεση με την ιστορική αφήγηση του σχολικού βιβλίου [Γ. Η Γαλλική Επανάσταση, 5. Η σημασία της Γαλλικής Επανάστασης] μπορεί να γίνει ως προς τις εξής αναφορές:
· «[…]Κατοχυρώθηκαν πολλά ατομικά δικαιώματα, όπως… η προσωπική ελευθερία.[…]»: προβολή της έννοιας της «ελευθερίας».
· «[…] η εξουσία διακρίθηκε…  να μην ασκείται αυθαίρετα από το ίδιο πρόσωπο ή συλλογικό όργανο.[…]»: έμμεση σύνδεση με την περίπτωση της «εξαφάνισης» των αξιωματούχων του φεουδάρχη. 
· «[…]η Γαλλική Επανάσταση υπήρξε και επανάσταση κοινωνική[…]»: σύνδεση με τη διεκδίκηση (και κατάκτηση) δικαιωμάτων από τα χαμηλότερα κοινωνικά στρώματα και ιδιαίτερα από τη μεγάλη μάζα των αγροτών.

Για την απάντησή τους οι μαθητές/-τριες μπορούν να αξιοποιήσουν την εικόνα που δίνεται, μέσω της οποίας οπτικοποιείται η καθημερινότητα των χωρικών της Γαλλίας μετά τη Γαλλική Επανάσταση.
